14. NŪDARBEIBA
Voi Dīvam ir sova organizaceja?
1. Deļkuo Dīvs izveiduoja senū izraelīšu tautu?
Dīvs par sovu tautu padareja jam uzticeiguo Abrahama piecnuociejus. Jis nūsauce itū tautu par Izraeļu i deve tai lykumus. Jis deve izraelīšim nūruodejumus, kai pareizi jū pīlyugt, i uzticēja jim sovus Svātūs Rokstus. (Psalms 147:19, 20.) Nu tuo, kū Dīvs dareja izraelīšu lobā, lobumu varēja sajimt vysys zemis tautys. Izlosi 1. Mozus 22:18.
Dīvs izavēlēja izraelīšus par sovim līcinīkim. Ituos tautys viesture paruoda, ka tod, jo cylvāki paklausa Dīva lykumim, jim īt labi. (5. Mozus 4:6.) Vārojūt izraelīšu dzeivi, i cyti varēja īpazeit eistū Dīvu. Izlosi Jesajas 43:10, 12.
2. Deļkuo ir izveiduota eistūs kristīšu organizaceja?
Ar laiku izraelīši zaudēja Dīva labvieleibu. Tod jis atsasaceja nu ituos tautys i izveiduoja kristīšu draudzi. (Mateusa 21:43; 23:37, 38.) Nu tuo laika Dīva Jehovys līcinīki nav izraelīši, bet gon eistī kristīši. Izlosi Apostolu Dorbus 15:14, 17.
Jezus organizēja sovus sekuotuojus, lai jī sludynuotu i gataveitu par muoceklim cylvākus nu vysom tautom. (Mateusa 10:7, 11; 24:14; 28:19, 20.) Niu, ituo pasauļa beigu laikā, itys dorbs ir sasnīdzs vysleluokū vierīni. Pyrmū reizi viesturē Jehova ir apvīnuojs patīsajā pīlyugsmē miļjonim cylvāku, kas ir nu vysvysaidom tautom. (Apokalipsis 7:9, 10.) Eistī kristīši veidoj vīnuotu organizaceju, kurā jī vīns nu ūtra sajam uzmundrynuojumu i atspaidu. Vysā pasaulī jī sovuos sapuļcēs vuicuos Bībeli piec vīnys i tuos pošys programys. Izlosi Ebrejim 10:24, 25.
3. Kai izaveiduoja Jehovys līcinīku myusdīnu organizaceja?
19. godsymta 70. godūs nalela Bībelis pietnīku grupa suoce ceļt gaismā seņ aizmierstys Bībelis patīseibys. Jī zynuoja, ka Jezus organizēja kristīšu draudzi, lai sludynuotu, i deļtuo jī suoce pa vysu pasauli sludynuot Dīva vaļsteibu. 1931. godā jī pījēme nūsaukumu Jehovys līcinīki. Izlosi Apostolu Dorbus 1:8; 2:1, 4; 5:42.
4. Kai Jehovys līcinīki ir organizāti?
Pyrmajā godsymtā kristīšu draudzis, kas beja izveiduotys vysaiduos zemēs, puorraudzeja vodūšuo padūme, kas atzyna Jezu par draudzis golvu. (Apostolu Dorbi 16:4, 5.) Taipat i myusdīnuos Jehovys līcinīki vysā pasaulī pasakļaun Vodūšai padūmei, kas sastuov nu pīredziejušim kristīšu vacuokajim. Tei puorrauga Jehovys līcinīku filialis, kas tulkoj, īspīž i izplota Bībelis studiešonai paradzātys publikacejis apmāram 700 volūduos. Itai Vodūšuo padūme dūd iz Svātajim Rokstim baļsteitu uzmundrynuojumu i vadeibu vairuok nakai 110 tyukstūšim draudžu vysā pasaulī. Kotrā draudzē nūteiktom Bībelis praseibom atbylstūši veirīši kolpoj par draudzis vacuokajim. Jī ar mīlesteibu ryupejās par Dīva gonompulku. Izlosi 1. Pītera 5:2, 3.
Jehovys līcinīki organizāti sludynoj lobū viesti i gatavej muocekļus. Taipat kai Jezus apustuli, jī sludynoj pa sātom. (Apostolu Dorbi 20:20.) Vysim, kas gryb uzzynuot patīseibu, jī pīduovoj vuiceitīs Bībeli. Tok Jehovys līcinīki nav tikai organizaceja. Jī ir goreigi bruoli i muosys, kurus vīnoj cīšys mīlesteibys saitis, – goreiga gimine, kurys mīlūšais Tāvs ir Dīvs. (2. Tessalonikīšim 1:3.) Jehovys kolpi ir gimine, kas ir cīši laimeiga, deļtuo ka jī pylda Dīva grybu i nasavteigi paleidz cytim. Izlosi Psalmu 33:12; Apostolu Dorbus 20:35.
Uzzynuot vairuok
KAS ŠUDIŅ PYLDA JEHOVYS GRYBU?
Kaidi cylvāki ir Jehovys līcinīki?
Cik daudz Jehovys līcinīku tu zini? Kas tev ir zynoms par jim?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn